Daily View – (P.M.) – บล.กสิกรไทย
สรุปทิศทางตลาดภาคเช้า และแนวโน้มการลงทุนภาคบ่าย โดย บล.กสิกร
18 ม.ค. 2559

สรุปภาวะตลาดเช้า
SET Index ปรับลดลง 0.35 จุด (-0.03%) ปิดภาคเช้าที่ 1,245.50 จุด ด้วยมูลค่าการซื้อขาย 17,054.87 ลบ. 
Most Positive Impact: BIGC (+1.64 จุด) AOT (+0.89 จุด) U (+0.58 จุด)
Most Negative Impact: PTT (-1.50 จุด) KBANK (-0.63 จุด) BH (-0.38 จุด)
 
แนวโน้มตลาดบ่าย  
“ไม่อยากให้เธอไว้ใจ ระวังไม่ผ่าน 1,250 จุด และดัชนีอาจกลับลงมาอีกครั้ง”  
ถือว่าแข็งแกร่งเกินความคาดหมาย SET Index ไล่กลับจาก 1,231 จุด จนมาปิดสูงที่ 1,245.5 จุด กลุ่มที่เป็นตัวปัญหาหลักอย่าง กลุ่มพลังงานก็มีการฟื้นตัวจากจุดต่ำสุดของวัน จากลบ 2.6% เหลือติดลบเพียง 1.1% กระนั้นแนวโน้มของกลุ่มพลังงานเป็นขาลงชัดเจน คาดว่าจะฟื้นตัวขึ้นมาไม่มากก็จะกลับไปลงต่ออีกครั้ง ซึ่งต้องระมัดระวังไว้เป็นอย่างสูง
ประเด็นที่ต้องติดตามนอกจากทิศทางราคาน้ำมันหลังการยกเลิกมาตรการคว่ำบาตรของสหรัฐและยุโรป คือ การรายงานตัวเลข GDP Growth งวด ไตรมาส 4/58  ของจีนในวันอังคารที่ 19 ม.ค.2559
ซึ่งตลาดคาดว่าจะขยายตัว 6.9% โดยต้องระวังกรณีตัวเลขออกมาแย่กว่าคาด จะทำให้ตลาดกังวลต่อสภาวะการชะลอตัวทางเศรษฐกิจของจีน และอาจทำให้เกิดแรงขายในสกุลเงินต่างๆในภูมิภาคเอเชีย ซึ่งจะสร้างแรงกดดันต่อตลาดหุ้นทั้งภูมิภาคได้  
ภาพการดีดกลับของ SET Index ยังไม่เสถียร โดยบ่ายนี้ไม่น่าจะเกิน 1,250 จุด สิ่งที่ต้องระวังคือภาพของ SET Index ดูเสียทรงไปมากจากการปรับลดลงตลอด 3 วันที่ผ่านมา หากดัชนีพลิกกลับมาลงต่ำกว่า 1,230 จุดอีกครั้ง คาดว่าจะกลายเป็นสัญญาณลบที่จะดึงดัชนีลงต่ำกว่า 1,222 จุด สู่ 1,200 จุด 
กลยุทธ์ยังคงเน้นไปที่หุ้นที่ได้ประโยชน์จากน้ำมันขาลง BA AAV TOP IRPC หุ้นที่ได้ประโยชน์จากเงินบาทอ่อนค่า SVI KCE หุ้นเก็งงบ ไตรมาส 4/58  GL THANI KAMART และ หุ้น High Dividend Yield เลือก SPALI MCS  
 
ประเด็นจับตา/ติดตาม :  
จีน : วันที่ 19 ม.ค.59 GDP Growth งวด ไตรมาส 4/58  ตลาดมองว่าจะโต 6.9% yoy 
สหรัฐ : วันที่ 20 ม.ค.59 ติดตามการรายงานตัวเลข Head Line CPI ตลาดคาดไว้ที่ +0.8% และ Core CPI ตลาดคาดไว้ที่ 2.1% 
ยุโรป : วันที่ 21 ม.ค.59 การประชุมธนาคารกลางยุโรป
หุ้นแนะนำ : BA KCE GL MCS THANI
หุ้นเก็งกำไรระยะสั้น : BWG ต่อเนื่องจากวันที่ 15 ม.ค.2558 ยังคงเป้าหมายทำกำไรที่ 1.41 บาท และตัดขาดทุน 1.26 บาท 
 
Investment Theme:   
1.หุ้น High Dividend Yield และ High Upside SPALI SC LH MCS 
2.หุ้นที่ได้ประโยชน์จากเงินบาทอ่อนค่า และ EPS Growth ปี 59 เติบโตเด่น SVI KCE 
3.หุ้นที่ได้ประโยชน์จากน้ำมันขาลง BA TOP IRPC SPRC 
4.เก็งผลประกอบการ ไตรมาส 4/58 เด่น TPCH KAMART THANI MTLS GL  